ΑΠΟΦΑΣΕΙΣ
Αριθμ. 7476
Νομιμοποίηση Ορειβατικού Καταφυγίου «Γιώσος Αποστολίδης» στο όρος Όλυμπος στη θέση
Οροπέδιο Μουσών της Περιφερειακής Ενότητας
Πιερίας.
ΟΙ ΥΠΟΥΡΓΟΙ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - ΤΟΥΡΙΣΜΟΥ
Έχοντας υπόψη:
1. Τις διατάξεις του άρθρου 52 παρ. 12 του ν. 4280/2014
(ΦΕΚ A’ 159) «Περιβαλλοντική αναβάθμιση και ιδιωτική
πολεοδόμηση - Βιώσιμη ανάπτυξη οικισμών Ρυθμίσεις
δασικής νομοθεσίας και άλλες διατάξεις»,, όπως αντικαταστάθηκε με το άρθρο 23 του ν. 4519/2018 (ΦΕΚ
Α΄ 25) «Φορείς προστατευόμενων περιοχών και άλλες
διατάξεις».
2. Τις διατάξεις του άρθρου 56 του ν. 998/1979, όπως
αυτό αντικαταστάθηκε με το άρθρο 36 του ν. 4280/2014
(ΦΕΚ Α΄ 159) «Περιβαλλοντική αναβάθμιση και ιδιωτική
πολεοδόμηση -Βιώσιμη ανάπτυξη οικισμών - Ρυθμίσεις
δασικής νομοθεσίας και άλλες διατάξεις», και τροποποιήθηκε με το άρθρο 35 του ν. 4315/2014 (ΦΕΚ Α΄ 269)
«Πράξεις εισφοράς σε γη και σε χρήμα - Ρυμοτομικές
απαλλοτριώσεις και άλλες διατάξεις» και τροποποιήθηκε
με το άρθρο 17 του ν. 4519/2018 (ΦΕΚ Α΄ 25) «Φορείς
προστατευόμενων περιοχών και άλλες διατάξεις».
3. Τις διατάξεις του άρθρου 16 παρ. 3 του α.ν. 864/1937
(ΦΕΚ Α΄ 377) «Περί συστάσεως και λειτουργίας Τουριστικών ή Ταξιδιωτικών Γραφείων και περί Τουριστικών
και Εκδρομικών Σωματείων», όπως αντικαταστάθηκε
με το άρθρο 26 παρ.4 του. ν.δ. 3430/1955 (ΦΕΚ Α΄ 307)
«Περί τροποποιήσεως, συμπληρώσεως και καταργήσεως
διατάξεων περί Ελληνικού Οργανισμού Τουρισμού και
άλλων τινών διατάξεων».
4. Τις διατάξεις του άρθρου 3 του α.ν. 771/1945 (ΦΕΚ
Α΄ 321) περί παραχώρησης κτισμάτων στον Ορειβατικό
Σύνδεσμο.
5. Τις διατάξεις του άρθρου 12 του ν. 4002/2011 (ΦΕΚ
Α΄ 180) περί σύστασης Ειδικής Υπηρεσίας Προώθησης
και Αδειοδότησης Τουριστικών Επενδύσεων στον Ελληνικό Οργανισμό Τουρισμού, όπως συμπληρώθηκε με
το άρθρο 148 του ν. 4070/2012 (ΦΕΚ Α΄ 82), περί Ειδικής Υπηρεσίας Προώθησης και Αδειοδότησης Τουρι-
στικών Επενδύσεων στον ΕΟΤ και με το άρθρο 14 του
ν. 4179/2013 (ΦΕΚ Α΄ 175) περί μεταφοράς της Ειδικής
Υπηρεσίας του ΕΟΤ του άρθρου 12 του ν. 4002/2011 στο
Υπουργείο Τουρισμού.
6. Τις διατάξεις του άρθρου 1 παρ. 3 περ. ηη του
ν. 4276/2014 (ΦΕΚ Α΄ 155) περί ορισμού των ορειβατικών,καταφυγίων ως εγκαταστάσεις ειδικής τουριστικής
υποδομής.
7. Τις διατάξεις του άρθρου 26 παρ. 1 του ν.δ. 3430/1955
(ΦΕΚ Α΄ 307) «Περί τροποποιήσεως, συμπληρώσεως και
καταργήσεως διατάξεων περί Ελληνικού Οργανισμού
Τουρισμού και άλλων τινών διατάξεων».
8. Τις διατάξεις του άρθρου 90 του «Κώδικα Νομοθεσίας για την Κυβέρνηση και Κυβερνητικά όργανα» που
κυρώθηκε με το άρθρο 1 του π.δ. 63/2005 (ΦΕΚ Α΄ 98).
9. Τις διατάξεις του άρθρου 4 του π.δ. 70/2015 (ΦΕΚ Α΄
114) περί ανασύστασης και μετονομασίας Υπουργείων,
με το οποίο το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάζεται σε
Υπουργείο Περιβάλλοντος και Ενέργειας.
10. Τις διατάξεις του άρθρου 2 του π.δ. 123/2016 (ΦΕΚ
Α΄ 208) περί ανασύστασης και μετονομασίας Υπουργείων, με το οποίο ανασυνιστάται το Υπουργείο Τουρισμού.
11. Τις διατάξεις του π.δ. 125/2016 (ΦΕΚ Α΄ 210)
«Διορισμός Υπουργών, Αναπληρωτών Υπουργών και
Υφυπουργών.».
12. Τις διατάξεις του π.δ. 127/2017 (ΦΕΚ Α΄ 157) «Οργανισμός Υπουργείου Τουρισμού».
13. Τις διατάξεις του π.δ. 132/2017 (ΦΕΚ Α΄ 160) «Οργανισμός Υπουργείου Περιβάλλοντος και Ενέργειας
(ΥΠΕΝ)».
14. Την αριθμ. Υ198/16.11.2016 απόφαση του Πρωθυπουργού (ΦΕΚ Β΄ 3722) «Ανάθεση αρμοδιοτήτων στον
Αναπληρωτή Υπουργό Περιβάλλοντος και Ενέργειας,
Σωκράτη Φάμελλο».
15. Την αριθμ. 2868/18.02.2004 (ΦΕΚ Β΄ 398) κοινή
απόφαση των Υπουργών Ανάπτυξης και Γεωργίας «Κανονισμός Ορειβατικών Καταφυγίων», όπως τροποποιήθηκε
με το άρθρο πρώτο παρ. ΣΤ υποπαρ. ΣΤ15 περ. 5 του
ν. 4254/2014 (ΦΕΚ Α΄85).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Μαΐου 2018
ΤΕΥΧΟΣ  A.A.Π.
Αρ. Φύλλου 93
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
16. Την αριθμ. 23948/20.11.2015 (ΦΕΚ Β΄ 2570) κοινή απόφαση των Αναπληρωτών Υπουργών Οικονομί-
ας, Ανάπτυξης και Τουρισμού και Περιβάλλοντος και
Ενέργειας «Καθορισμός προδιαγραφών ορειβατικών
καταφυγίων και διαδικασία χορήγησης Ειδικού Σήματος Λειτουργίας».
17. Την αριθμ. 248/09.03.2016 (α.π. Υπ. Οικονομίας
Ανάπτυξης Τουρισμού 7377/13.04.2016) αίτηση του Συλλόγου Ελλήνων Ορειβατών Θεσσαλονίκης με την οποία
αιτείται τη νομιμοποίηση του Ορειβατικού Καταφυγίου,
με την έκδοση της προβλεπόμενης κοινής υπουργικής
απόφασης.
18. Την αριθμ. 501298/26.09.2005 διαπιστωτική πράξη
του ΕΟΤ.
19. Το αριθμ. 28172/422/22.02.1961 έγγραφο της Γενικής Διεύθυνσης Δασών του Υπουργείου Γεωργίας προς
το Δασαρχείο Εθνικού Δρυμού Ολύμπου, με θέμα «άδεια
κατατμήσεως δασικής έκτασης».
20. Την αριθμ. 1417/11.04.1961 απόφαση παραχώρησης εξ αδιαιρέτου μεριδίου του Δημοσίου ποσοστού
16/60 της όλης έκτασης των 500τμ για την ανέγερση
του καταφυγίου.
21. Το αριθμ. 23270/12.06.1961 πωλητήριο συμβόλαιο
δασικής έκτασης εξ αδιαιρέτου, ποσοστού 44/60 Χ 500
τμ, στη θέση Διάσελο του όρους Ολύμπου, μεταγραφέν
στο Υποθηκοφυλακείο Πιερίας με αριθμ. πιστοπ. 631,
τόμος 35, αριθμός 57.
22. Το αριθμ. 1126/26.02.1962 παραχωρητήριο του
Ελληνικού Δημοσίου δημόσιας δασικής έκτασης εξ αδιαιρέτου ποσοστού 16/60 Χ 500 τ.μ. προς το Σύλλογο
Ελλήνων Ορειβατών Θεσσαλονίκης, μεταγραφέν στο
Υποθηκοφυλακείο Πιερίας με αριθμ. πιστοπ. 898, τόμος
37, αριθμός 401.
23. Την αριθμ. 20518/07.05.1960 ΕΟΤ χορήγηση άδειας
ιδρύσεως καταφυγίου Σ.Ε.Ο. στη θέση Προφήτης Ηλίας
Ολύμπου.
24. Την από 01.07.1961 «Έκθεση Εγκαταστάσεως εις
παραχωρηθείσαν συνιδιόκτητον Δασικήν έκτασιν» του
Δασάρχη Πρ.Δας.Ε.Δ.Ο.
25. Την αριθμ. 5400/02.07.1999 απόφαση της Διεύθυνσης Δασών Περιφέρειας Κεντρικής Μακεδονίας περί
έγκρισης μελέτης «βελτιώσεων και επισκευών στο καταφύγιο του ΣΕΟ Θεσ/κης Γιώσος Αποστολίδης» και η α.π.
5410/02.07.1999 «Έκθεση Θεώρησης» της μελέτης από
την ιδία υπηρεσία.
26. Το αριθμ. 3466/10.06.1999 έγγραφο του Τμήματος
Παραδοσιακών Οικισμών της Διεύθυνσης περιβάλλοντος και Χωροταξίας της κεντρικής Μακεδονίας με θέμα
«Τροποποίηση μελέτης επισκευής του καταφυγίου του
ΣΕΟ Θεσσαλονίκης στον ’’Ολυμπο Ν. Πιερίας’’».
27. Τα αριθμ. 11357/27-9-2017 και 12879/23-10-2017
έγγραφα της Διεύθυνσης Δασών Πιερίας.
28. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Τη νομιμοποίηση του υφιστάμενου ορειβατικού καταφυγίου «Γιώσος Αποστολίδης» του Συλλόγου Ελλήνων
Ορειβατών Θεσσαλονίκης με σκοπό να εξυπηρετεί την
πεζοπορία, την ορειβασία, την αναρρίχηση και γενικά τις
δραστηριότητες ορεινού τουρισμού. Το ορειβατικό καταφύγιο βρίσκεται σε δημόσια δασική έκταση, εμβαδού
500 τ.μ., σε υψόμετρο 2700 μέτρων, στη θέση «Οροπέδιο
Μουσών» του όρους Όλυμπος και εντός των ορίων του
Εθνικού Δρυμού Ολύμπου της Περιφερειακής Ενότητας
Πιερίας. Αποτυπώνεται και περιγράφεται στο από Αύγουστος 2017 τοπογραφικό διάγραμμα, κλίμακας 1:200, του
Πολιτικού Μηχανικού Αλέξανδρου Σδουκόπουλου, με
συντεταγμένες κορυφών βασιζόμενες στο Εθνικό Γεωδαιτικό Σύστημα Αναφοράς ΕΓΣΑ 1987 και στοιχεία περι-
μέτρου (Α, Β, Γ, Δ, Α), το οποίο ελέγχθηκε και θεωρήθηκε
από το Δ/ντή Δασών Πιερίας με ημερομηνία 23-10-2017
και συμπληρώθηκε από τον Προϊστάμενο του Τμήματος
Επιτρεπτών Επεμβάσεων στα Δασικά Εδάφη, Πάρκων και
Αλσών της Διεύθυνσης Προστασίας Δασών του Υπουργείου Περιβάλλοντος και Ενέργειας και το οποίο προσαρ-
τάται στην παρούσα. Η ανωτέρω έκταση περιήλθε στο
Σύλλογο Ελλήνων Ορειβατών Θεσσαλονίκης, κατά μεν
ποσοστό 44/60 εξ αδιαιρέτου με το αριθμ. 23270/1961
πωλητήριο συμβόλαιο δασικής έκτασης (21 σχετ.), κατά
δε ποσοστό 16/60 με το αριθμ. 1126/1962 παραχωρητήριο του Ελληνικού Δημοσίου (22 σχετ.).
Το ορειβατικό καταφύγιο είναι δυναμικότητας 64 κλινών. Οι κτιριακές εγκαταστάσεις αυτού είναι διώροφο
κεραμοσκεπές κτίριο συνολικής δομημένης επιφάνειας
408,20 τ.μ., αποτελούμενο από ισόγειο εμβαδού 236,60
τ.μ. και όροφο εμβαδού 171,60 τ.μ. Το ισόγειο περιλαμβάνει κεντρικό χώρο υποδοχής-τραπεζαρία, διάδρομο,
σαλόνι, ένα δωμάτιο ύπνου, δωμάτιο προσωπικού, κουζίνα και χώρους υγιεινής. Ο όροφος περιλαμβάνει διάδρο-
μο και τέσσερα δωμάτια ύπνου. Η επικοινωνία γίνεται
με εσωτερική κλίμακα. Η πρόσβαση σ' αυτό γίνεται από
δασική οδό Λιτόχωρο - Πριόνια μέχρι τη διασταύρωση
της Γκορτσιάς και στη συνέχεια από ορειβατικό μονοπάτι Γκορτσιά - Πετρόστρουγκα - Σκούρτα - Οροπέδιο
Μουσών.
Η νομιμοποίηση του εν λόγω ορειβατικού καταφυγίου
δίνεται με τους κάτωθι όρους και προϋποθέσεις:
• Ο δικαιούχος φέρει την ευθύνη για κάθε πιθανή ζημία
σε τρίτους και θα αναλάβει την υποχρέωση λήψης όλων
των απαραίτητων μέτρων αντιπυρικής προστασίας της
περιβάλλουσας βλάστησης και των εγκαταστάσεων βάσει έγγραφων οδηγιών της Δασικής και Πυροσβεστικής
Υπηρεσίας.
• Απαγορεύεται οποιαδήποτε επέμβαση στη γύρω
έκταση, πλην των καθορισμένων για την επέμβαση θέσεων.
• Δεν επιτρέπεται περαιτέρω απώλεια της δασικής
βλάστησης πέραν της μέχρι σήμερα πραγματοποιημένης. Εάν κάτι τέτοιο απαιτηθεί πρέπει να εγκριθεί από
τη δασική υπηρεσία.
• Για κάθε επιπλέον πρόσκαιρη ή μόνιμη κατασκευή
που πρόκειται να δημιουργηθεί απαιτείται προηγούμενη
έγκριση της δασικής υπηρεσίας για τις εκτάσεις που προστατεύονται από τις διατάξεις της Δασικής Νομοθεσίας.
• Απαγορεύεται η μεταβολή ή διεύρυνση της χρήσης
της έκτασης πέραν του συγκεκριμένου σκοπού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
• Θα υπάρξει πρόβλεψη λήψης όλων των απαραίτητων
μέτρων προστασίας των εργαζομένων ή των τυχόν επισκεπτών του δασικού χώρου. Απαιτείται επ' αυτού όπως
τοποθετηθούν καλαίσθητες πινακίδες προειδοποίησης
πιθανών κινδύνων που διατρέχουν οι παραπάνω.
• Η παρούσα απόφαση χορηγείται για όσο διάστημα
ισχύει η δραστηριότητα. Σε περίπτωση που δεν εκπληρωθεί ή εκλείψει ή οποτεδήποτε ήθελε μεταβληθεί ο
σκοπός για τον οποίο δίνεται η έγκριση αυτή και δεν
τηρηθούν οι προαναφερόμενοι όροι, η έκταση θα επανέλθει χωρίς άλλες διατυπώσεις ως δασικού χαρακτήρα
έκταση στην εποπτεία της Δασικής Αρχής, για να τη διαχειριστεί κατά τις διατάξεις της Δασικής Νομοθεσίας,
και η απόφαση παύει να ισχύει.
• Η παρούσα απόφαση χορηγείται υπέρ του προσώπου που εγκρίθηκε και ισχύει αυστηρά γι αυτόν. Τυχόν
αλλαγή του δικαιούχου που θα απαιτηθεί, θα πραγματοποιηθεί με τροποποίηση της παρούσας μόνο ως προς το
πρόσωπο ή τον φορέα, χωρίς αλλαγή των λοιπών όρων
της επέμβασης. Η μίσθωση του ορειβατικού καταφυγίου
σε τρίτον από το δικαιούχο δε συνιστά αλλαγή του προσώπου στο οποίο απευθύνεται η απόφαση.
• Η νομιμοποίηση αυτή δεν συνεπάγεται μεταβολή του
δασικού χαρακτήρα της έκτασης, διαρκεί όσο εκπληρώνεται ο σκοπός για τον οποίο δίνεται.
• Σε περίπτωση που για οποιοδήποτε λόγο παύσει η
δραστηριότητα, ο δικαιούχος οφείλει να απομακρύνει
τις εγκαταστάσεις που κατασκεύασε εντός της έκτασης
και να αποκαταστήσει το χώρο επέμβασης, σύμφωνα με
τις υποδείξεις της δασικής υπηρεσίας. Εάν αυτό δεν τηρηθεί, θα εφαρμοστούν οι κυρώσεις του άρθρου 71 του
ν. 998/1979 ως ισχύει, τηρουμένων του λοιπού των προϋποθέσεων της παραγράφου 12 άρθρου 45 ν.998/1979
ως ισχύει και η έκταση επανέρχεται στο καθεστώς που
ίσχυε πριν από την αλλαγή της χρήσης της.
• Η απόφαση αυτή δεν απαλλάσσει τον δικαιούχο από
την εξασφάλιση τυχόν άλλων προβλεπομένων εγκρίσεων ή αδειών.
• Η παρούσα επέχει θέση οικοδομικής άδειας και έγκρισης επέμβασης του άρθρου 45 του ν. 998/1979 ως ισχύει.
• Για την έκδοση της παρούσας, σύμφωνα με το άρθρο
52 παρ. 12 του ν. 4280/2014 (ΦΕΚ Α΄ 159) δεν απαιτούνται, υπαγωγή σε ΠΠΔ και καταβολή ανταλλάγματος
χρήσης.
• Η εγκατάσταση στην έκταση θα πραγματοποιηθεί
με πρωτόκολλο εγκατάστασης, το οποίο θα συντάξει η
Δ/νση Δασών, ως αρμόδια δασική υπηρεσία της οικείας
Αποκεντρωμένης Διοίκησης και αντίγραφό του πρέπει
να αποσταλεί στη Δ/νση Προστασίας Δασών του Υπουργείου Περιβάλλοντος και Ενέργειας και στο Υπουργείο
Τουρισμού. Οι θέσεις επέμβασης είναι συγκεκριμένες και
αυστηρά προσδιορισμένες στο έδαφος διά του πρωτοκόλλου εγκατάστασης που θα συνταχθεί, δύναται δε να
τροποποιηθεί μετά από εισήγηση της αρμόδιας δασικής
αρχής, αν προκύψουν σοβαρά ζητήματα προστασίας του
φυσικού περιβάλλοντος.
• Η παρακολούθηση και εφαρμογή των ανωτέρω, ανατίθεται στη Δ/νση Δασών Πιερίας.
• Ο δικαιούχος με την εγκατάστασή του στην έκταση,
αποδέχεται πλήρως τους σχετικούς όρους της παρούσας
απόφασης, ενώ η μη συμμόρφωσή του στους τεθέντες
όρους συνεπάγεται υποχρεωτικά την ανάκλησή της, με
τις προκύπτουσες από την Δασική Νομοθεσία συνέπειες.
• Το Δημόσιο δεν φέρει καμία ευθύνη για τυχόν εκκίνηση εκ μέρους τρίτων της έκτασης, επί της οποίας
εγκρίθηκε η νομιμοποίηση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 2 Μαϊου 2018
Οι Υπουργοί
Αναπληρωτής Υπουργός
Περιβάλλοντος και Ενέργειας
Τουρισμού
ΣΩΚΡΑΤΗΣ ΦΑΜΕΛΛΟΣ
ΕΛΕΝΑ ΚΟΥΝΤΟΥΡΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 93/15.05.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι κής
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των
εκτυπωτικών αναγκών του δημοσίου (ν. 3469/2006, ΦΕΚ Α΄ 131).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία
αρκεί η συμπλήρωση των αναγκαίων στοιχείων σε ειδική φόρμα.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε
με ετήσια συνδρομή μέσω του Τμήματος Συνδρομητών. Tο κόστος ενός ασπρόμαυρου ΦΕΚ
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π.
διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης.
• Πληροφορίες, σχετικά με την αποστολή/κατάθεση εγγράφων προς δημοσίευση,
με την πώληση των τευχών και με τους ισχύοντες τιμοκαταλόγους για όλες τις υπηρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι:
www.et.gr/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συνδρομητές. Επίσης μέσω της ιστοσελίδας μας δίδονται πληροφορίες σχετικά με την
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ).
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν
τις προϋποθέσεις δημοσίευσης.
2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα-
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ

[Source: 20181500093.pdf | Tokens: 14849]